open-index/open-wikipedia-markdown huggingface dataset:
Klaas Zannekin

thumb|Memorial voe Nicolaas Zannekin an de kerke van Lampernisse
**Nicolaas (Klaas) Zannekin** (°Lampernisse (?), Kassel 23 ogustus 1328) wos e landeigenoare uut de Kuststreke die voerol bekend ekommn is in de Boerenopstand (1323-1328).

Zannekin is ebôorn in de streke va Lampernisse in 't latste decennium van 'n 13stn êeuw. E wos eigenoare va zyn landbouwground en dus kunn we zeggn dat 'n redelik welstellnd wos. We weetn ni juste woarom, moar op e zeker moment wos 'n verbann na Brugge.
Toen da ze gebôortestreke Kust-Vloandern in opstand kwam, kêerde Zannekin - die populair wos by 't geweune volk - were na Lampernisse. Zannekin adde e speciale positie: e wos pôorter van Brugge en eigenoare in Lampernisse. Da makte van em e schoakel tussen 't steej en 't platteland.

## De opstand teegn Lodewyk II van Névers
De reedn van de opstand va Kust-Vloandern tegen Lodewyk II van Névers, groaf van Vloandern e leenman van de keunienk va Vrankryk, is redelik ingewikkeld. Voe de Bruggeliengn wos 't zuver polletiek. Ze woarn benauwd da Lodewijk nunder stadsprivileges gienk vermiendern. Oek de slichte economie speelt e rolle. In 1316 wos 't er een oungersnôod ewist, en de joarn die d'rop volgden woarn ol ni vele beter. Telt doaby nog e kè 't Verdrag van Athis-sur-Orge (1305) mè ze zwoare lastn voe Vloandern; voerol voelboar voe de middnklasse.

## De Slag by Kassel
Zannekin adde utendelik round de 15.000 man verzoameld. Ze leger krêeg de noame "Keirels". 'n Bekendstn wos Zeger Janszoone. De mêeste Keirels woarn afkomstig uut de Kasselrijen Veurne, Sint-Winoksbergen, Bourbourg, Kassel en Belle. Op 23 ogustus 1328 vochte dat leger tegen 't Fransche leger an de voet van 'n Kasselberg. De Keunienk wos benauwd voer e twiddn Guldnspôornslag. Doarom wos ze leger deze kir vele sterker: 2500 zwoar gewoapende ridders en 12.000 man lichte infanterie.
 
Achter dien Slag kwam de arde repressje op gank: hêelder dorpn round Rysel en Kassel woarn uutemôord op bevel van 'n keunienk va Vrankryk.

## E Vlamschn vôorvechter?
Sedert Conscience en andere schryvers uut 'n 19stn êeuw, is de figure van Zannekin geromantiseerd en lichtelik anders bekeekn. Da wilt ni zeggn dan d'r absoluut gèn Vlams-nationalistische reedns woarn woarom da de Boerenopstand gebeurde. Moa 't wos voerol toch sociaal-polletiek, amme de kroniekschryvers toet diepe in 'n 18stn êeuw meugn geloovn. 

## Zannekin in de literatuur
* Sagen en legenden uit Vlaanderen, van F.R. Boschvogel  
* De Kerels van Vlaanderen, van Hendrik Conscience

## Bronn
* Personenencyclopedie, Zannekin
Talbot House

thumb|Talbot House
**Talbot House** is e vroeger opvangcentrum in Poperienge voe g'allieerde soldoatn bistn 'n Êestn Weireldôorlog. Nu is 't e museum.

## "Tubby" Clayton
thumb|left|"Tubby" an den ingang van Talbot House
In '14-'18 legt Poperienge te middn in 't froent, moa 't is nôois bezet erocht deur de Duutsche. D'Iengelsche en d'r een oofdkwartier van emakt. Op 't oogtepunt zyn d'r ier 250.000 soldoatn ekazerneerd. Op 11 december 1915 is 't er een Iengelschn aalmoezenier, Philip Clayton, die d'r e soldoatnuus installeert. Omda Clayton nogol wel te passe wos, noemde ze nem *Tubby* (wuk da tunnetje wilt zeggn in 't Iengels).
Tubby Clayton wos oek ni onnôzel: e wos e paster, en e wilde de joege soldoatn die - a ze ni moestn vichtn - vele tyd over addn voe de joenge moksjes van Poperienge, of de mèsjes van plezier, e *deugdelikke* vorme van ontspannieng geevn. 
In Talbot House wos 't er gèn verschil tusschen e geweun soldoat en pakweg e generoal. Olleman wos 't er gelik voe de wet.

Achter 'n ôorlog, in 1929, kochte Lord Wakefield van Hythe 't Talbout House. E schoenk et in 1930 an de vzw Talbot House va Poperienge. Dat verkloart oek woarom da Poperienge officieel verbroederd is mè Hythe in Zuud-Iengeland.

## Talbot & Toc H
De noame Talbot House komt van Gilbert Talbot, e joegn soldoat die sneuvelde in 1915. Gilbert Talbot wos de joegern broere van Neville Talbot, die oofdaalmoezenier wos in 't leger. Gilbert Talbot stoeg eigentlik symbool voer ol de joenge gastn die dôod egoan woarn in deezn ôorlog. 

Talbot House noemn ze oek wel Toc H (Poperienknoars spreekn dat uut lik *tok ietsj*). Toc H is de telegrafische code voe de begunletters van Talbot House. Loater van tyd kwaam 't oek de noame van e bewegieng die hêel de moatschappy dichter by makoar wil briengn - wuk da nunder ofkomste, geloof of ras oek is.

## Externe koppelienge
* Officieeln website van Talbot House
* Officieeln website van de Toc H bewegieng
1937

1934 - 1935 - 1936 - **1937** - 1938 - 1939 - 1940
't Joar **1937** is 't 37e joar in de 20e eeuwe volgenst de christelikke joartellienge.
## Gebeurtenissn
;februoari
* 3 - Ip 't motosalong in Brussel wordt de FN Sport 992 cc vôorngesteld. De toenoame van de vryen tyd deur de congé payé, het e grôotn invloed ip de produucsje van motocyclettn. Achter 't verdwynn van Minerva in 1922 zyn der nog 3 Belgische merkn ip de mart: FN, Sarolea en Gillet.
;moarte
* 13 - De Gentsche schryver Maurice Maeterlinck wordt ipgenoomn in de Académie des Sciences morales et politiques van Parys.
;april
* 11 - Verlies vo fascist Léon Degrelle by tusschntydsche verkieziengn in Brussel.
* 26 - De Duutsche luchtmacht bombardeert 't Baskisch stadje Guernica. Da feit levert d'inspiroasje vo 't bekend schilderie van Picasso.
;ogustus
* 29 - In Kopenhagen wint de Vlamsche coureur Jef Scherens zyn zesde weireldtitel ip de piste.
* Joris Van Severen, West-Vlamsche polletieker en leider van 't Verdinaso (Verbond van Dietsch Nationaalsolidaristen), pleit vor e Vlamsche stoat.
;oktober
* 1 - Êeste uutzendienge van en autonome Vlamsche radio.
* 13 - De Duutsche regerienge garandeert de neutraliteit van België.
;november
* 7 - Tegoare me Maria Elisa Belpaire, Gerard Brom, Anton van Duinkerken en Cyriel Verschaeve wordt Stijn Streuvels doctor honoris causa van den universiteit van Leuvn.

## Muziek
Tophits:
* Count Basie: *One O'Clock Jump*
* Frances Langford: *Harbor Lights*
* Fred Astaire: *They Can't Take That Away From Me*
* Eddy Duchin: *It's De-Lovely*
* Tommy Dorsey: *The Lady Is A Tramp* - *Song of India* - *The Dipsy Doodle* - *Satan takes a Holiday*
* Billy Holiday: *I've Got My Love To Keep Me Warm*
* Bing Crosby: *Sweet Leilani* - *The Moon Got in My Eyes*
* Duke Ellington: *Caravan*
* Benny Goodman: *Goodnight, My Love* - *This Year's Kisses*
* Guy Lombardo: *September In the Rain* - *It Looks Like Rain In Cherry Blossom Lane* - *Boo Hoo*
* Shep Fields: *That Old Feeling*
* Bob Crosby: *Whispers In The Dark*
* Russ Morgan: *The Merry-Go-Round Broke Down*
## Geboorn
;januoari
* 3 - René Aerts, Vlamschn basketter
* 23 - Gwij Mandelinck, West-Vlamschn dichter en schryver
;april
* 4 - Alfons Hermans, Vlamsche coureur
* 5 - John Loridon, Vlamschn basketter
* 20 - Jozef Deleu, West-Vlamschn dichter en schryver
;september
* 21 - Gilbert Desmit, West-Vlamsche zwemmer
;oktober
* 29 - Jef Claerhout, West-Vlamschn beeldhouwer
## Gestorvn
;februoari
* 5 - Lou Andreas-Salomé, Russiesch-Duutsche schryfstre en psychoanalyste
Etienne Vermeersch

thumb|right|Etienne Vermeersch
**Etienne Vermeersch** (Sinte-Machiels, 2 meie 1934 - Gent, 18 januoari 2019) was e West-Vlamsche filosoof.

Vermeersch was van huus ut katholiek en was vuuf joar by d'orde van de Jezewïeten. Ip z'n 25e smeet ie z'n kappe over d'hage en je wierd een overtuugden atheïst en skepticus. Volgens hem doen de godsdiensten lik Katholicisme, Judaïsme en Islam mêer kwoad dan goed.

Tienne Vermeersch is in 1965 ofgestudeird an d'Universiteit van Gent in de richtienge *Klassieke filologie en Wijsbegeerte*. In 1967 is 't ie professer geworden in da zelste Gent. Je gaaft do lesse over olle soorten van filosofie. By 't groot publiek is 't ie surtoe bekend vo z'n rolle in de discussies roengst wetenschappelikke en ethische problem'n in de biologie, biotechnologie en 't milieu. Je was ôok betrokk'n by de wetten over den abortus en d'euthanasie (2002). In 1996 was 't ie vôorzitter van de *Commissie Vermeersch*, die 't were nor uus zenden van ofgeweez'n asielzoekers beter moste regeln.

Je stound ôok mee an de wiege van 'SKEPP', dat is de 'Studiekring vo Kritische Evaluoatie van Pseudo-wetenschap en Paranormoale diengen', een verênigienge die de bedoelienge eet van pseudo-wetenschap, lik bevoorbeeld homeopathie, tegen te goan. Je stoat ook bekend voa zyn beschryvienge van het Lourdes-effect.

Tienne Vermeersch is getrouwd mè Josiane. Ze weunen in Wetteren.

In oogustus 2007 étjie de Pries Morice Sabbe gekregen van de verenigienge 'Bruggeliengen buuten Brugge'. D'overhandigienge é platse hèd in den théoater van Brugge, de vuufentwientigsten oogustus 2007.

## Carrière
*1993 - 1997: Vice-rector van d'universiteit in Gent
*Lid van de Vlamsche Road voo Wetenschapsbeleid
*Lid van de Road Van Bestier van 't VIB.
*Lid van de MiNa-raad
*Lid van de Federale Raad voor Wetenschapsbeleid.
* Vôorzitter van 't Raodgevend Comité vo Bio-ethiek.

## Boek'n
* 1967: Epistemologische Inleiding tot een Wetenschap van de Mens
* 1970: Hedendaagse Wijsbegeerte
* 1988: De Ogen van de Panda
* 1989: Legalisering van Abortus. Bedenkingen bij de discussies in de Senaatscommissie
* Bio-ethiek. Een Inleiding
* 1997: Van Antigone tot Dolly. Veertig jaar kritisch denken

## Externe koppelienge
* Officieeln website
1934

1931 - 1932 - 1933 - **1934** - 1935 - 1936 - 1937
't Joar **1934** is 't 34e joar in de 20e eeuwe volgenst de christelikke joartellienge.
## Gebeurtenissn

;januoari
* 6 - D' êeste g'elektrificeerde tringlyne tusschn Brussel en Antwerpn wordt plechtig in gebruuk genoomn.
;februoari
* 17 - Albert I, keunienk van België, veroungelukt by e rotsbeklemmienge in Marche-les-Dames. Je wordt ipgevolgd deur zyn zeune Leopold. Twêe miljoen Belgn goan noa de begroavienge in Brussel. 
*23 - Leopold III bestygt de trôone
;april
* In de nacht van 10 ip 11 april wordt 't panêel *De rechtvaardige rechters* van de broers Jan en Hubert van Eyck gestooln uut de kathedroale van Gent. 
;meie
* 31 - In België wordt de wet ip 't toalgebruuk in rechtszoakn gestemd. De Woalsche socialistn zyn der styf teegn gekant. Al de rechtszoakn in Vloandern goan nu in 't Nederlands gevoerd wordn en in Wallonië in 't Frans. 
;september
* 13 - In de cinema Coliseum ip de Meir in Antwerpn wordt e galavôorstellienge gegeevn van den êeste gesprookn film in 't Nederlands: "De Witte" van Ernest Claes. 't Wordt e grôot succes.
## Geboorn
;april
*6 - Anton Geesink, Hollandsche judoka
*18 - Begga D'Haese, Vlamsche beeldhouwster
;meie
*2 - Etienne Vermeersch, West-Vlamsche filosoof
*5 - Jef Planckaert, West-Vlamsche coureur
;juni
*6 - Albert II, keunienk van België
;ogustus
*1  - Fernand Boone, West-Vlamsche keeper
## Gestorvn
;januoari
*17 - Richard Acke, West-Vlamschn architect
;februoari
*17 - Albert I, keunienk van België
;juni
*27 - Isidoor Teirlinck, Vlamsche schryver
;juli
*6 - Edward Vermeulen, West-Vlamsche schryver
2 meie

**2 meie** is den 122stn dag van 't joar (123stn dag in e schrikkeljoar) in de gregorioansche kalender. 't Volgn nog 243 doagn toet 't ende van 't joar.
## Gebeurtenissn
* 2011 - Osama bin Laden, de leider van de weireldterreurorganisoasje Al Qaida, wordt in Abbottabad in e villa deur Amerikoanse militairn dôodgeschootn.
## Geboorn
* 1912 - Marten Toonder, Hollandsche stripauteur en têkenoare
* 1913 - Paul Boudry, Vlamsche kunstschilder
* 1934 - Etienne Vermeersch, West-Vlamsche filosoof
* 1936 - Engelbert Humperdinck, Iengelsche zanger
* 1942 - Jacques Rogge, Vlamsche zeiler en geweezn vôorzitter van 't Internationaal Olympisch Comité (IOC)
* 1950 - Frieda Van Wijck, Vlamsche radio- en tv-presentatrice
* 1955 - Donatella Versace, Italioansche mode-oentwerpster
* 1957 - Patrik Vankrunkelsven, Vlamschn dokteur en pollitieker
* 1975 - David Beckham, Iengelsche foetballist
## Gestorvn
* 373 - Athanasius van Alexandrië, kerkvoader en hillign
* 1302 - Blanche van Artois
* 1519 - Leonardo da Vinci (67), Italioanschn architect, uutviender, beeldhouwer, schryver en schilder
* 2011 - Osama bin laden (54), Saoedi-Aroabischn terrorist
Gèsman

**Gèsman** es ne muziekgroep ut Kortrik. Zelve noemn ze uddere styl spacecowboymuziek, de muziek is best omschrevn als poprock me americana, indierock en psychedelic invloedn. Typisch an de groep es da ze in 't Kortriks ziengn, woardeure da se dikwils vergeleekn weirdn me Johny Turbo.

## Discografie
* 2018: Olput Blues
* 2010: Salonrebel
* 2007: Omplof
* 2004: Slich van 't eten

## Externe koppeliengn
* Website
* Myspace site
Poekapelle

**Poekapelle** (officiële noame: *Poelkapelle*) is e dêelgemêente van de gemêente Langemark-Poekapelle en dadde sedert 1977. Achter vele zoagieng is de gemêentenoame toune veranderd in Langemark-Poekapelle in te plekke van Langemark. 't Weunn e klêne 2000 menschn.
## Beziensweirdigheedn
:15px *Kykt noa [[Bouwkundig erfgoed in Poelkapelle]]*
Up 't round punt up de platse stoat er e monument voun Guynemer, e gevechtspiloot uut 'n Êestn Weireldôorloge.

## Bekende Poekapellenoars
*Frederik Deburghgraeve: Olympisch zwemkampioen schoolslag

## Externe koppelienge
*Site over Poekapelle in 'n ôorloge.
Packo

**Packo** es nu en West-Vlamsch bedrif uut Zilleghem da begostige in en smesse. Packo Agri en Packo Greentech zyn nu gespecialiseerd in de distributie en 't ounderoud van land-en tuunbouwmassinen. Packo Inox doet de productie en distributie van producten gebasseerd ip inox verwerkienge en ounderdêlen voe de voediengs- en medicamentenindustrie.

## Geschiedenisse

In 1918, achter den Êeste Weireldoorloge startige Charles Packo in de Torhoutsesteenweg mè en smesse. Die smesse bediendige de boern in de wyden omtrek van Zilleghem. En da kwam de firma "Packo". Achter den twêeden oorloge breidigen zulder uut noa mêer industriêle massinen.

Achter dat ie dôod gegoan es in 1956 ein zyn zeuns Roland en Gerard en loater François 't bedryf overgepakt en groeide Packo uut tot een internationoal bedryf da gekend es in hêel de weireld voo zyn inox'nen melkkoeltanks, melkwinniengsapparatuur en -massinn en processlynn voo de voedingsindustrie.

Vanof 't begun ein ze udder ôok bezig g'oudn me massinn voo ip't land (êest productie, loater import en distributie).

In 1979 es Packo Agri ipgericht da em ollêne zoe bezigoudn me massinn voo ip't land en melkwinniengsmassinn in België. De grôte deurbroake es't er gekoomn in 1981 o Roland Packo nen dêel geslootn eit me nen bekende Fransche fabrikant van getrokkn landbouwmassin'n KUHN.

In 1989 zyn olle industriele activiteitn verkocht gewist om verdêeld te weirdn ounder de familie, moar Packo Agri bleef in andn van de familie (Jan en Roland Packo).

In 2004 es de melkmassine-ofdêlienge ofgestootn en verkochtn ze ollêne moa land- en tuinbouwmassinn (Packo Agri) en massinn voo 't ounderoud va groenvôorzieniengn mêer. De latsten êet nu Packo Greentech, woavô da Bart Packo, de joungstn van de familie, weirkt.

Packo Agri NV es ip twêe platsn gevestigd: Zilleghem in West-Vloandern en Ciney in Noamn. Sedert februoari 2006 moakn ze dêel ut van de REESINK-groep (Olland).

Packo Inox, eigenlik 't grôotste dêel, bluuft anno 2006 produceren me 180 man in Zilleghem en 75 in Diksmude. Ulder producten droaien round alles wa Inox verwerkienge en ounderdêlen es voe de voediengs- en medicamentenindustrie.

## Externe koppeliengn
*Bedrifssite Packo Agri en Packo Greentech
*Iestoriek Packo Inox
De Rode Ridder

**De Rode Ridder** is ne Vlamsche strip die em ofspeelt in de middeleeuwen. 

Deze reekse, wovan 't eeste dêel in 1959 uutgekoomn is, is begost deur Willy Vandersteen in Studio Vandersteen en afgekeken van de gelyknoamige boekstjes van Leopold Vermeiren. De reekse is uutgegeven deur Standoard Uutgeverie en is, neffest Suske en Wiske, êen van de populairste en langst meegoande uut de geschiedenisse van de strips. De mêeste strips zyn ôok gedrukt gewist in doagelikse porties in de gazettn.

In 't begun makte de Willy zowel de têkeningstjes ols de scenario's vo de veroaltjes, loater wierd em gassisteerd deur ounder mêer Karel Verscheure en Eduard de Rop. 't Gienk oundermêer over typische, realistische ridderverhoaln, over tornôoien en slichte leeneern.
Achter 'n ende kwoamn Arthur en de ridders van den rounden toafel derby.

Vanof 't zevenendertigste album (De wilde jacht) begost Karel Biddeloo mee te werken deur de schetstjes van Vandersteen uut te werken, mo vanof 't vierenveertigste album (Drie huurlingen) schreef en têkende Biddeloo de vertelliengsjes helegans ip z'n eigen.
De veroaln kwaamn mystieker en mystieker. Fantasy-elementn, de verpersôonlikkienge van 't kwoad Bahaal, de goede fee Galaxy en zwarte kunstn werden vaste ingrediëntn. Zels Science Fiction ed em gebrukt.

Sinds da Karel gestorvn is in juni 2004, wordt de reekse vôdergezet me numéro 207 (De grot van de beer) deur 't koppel Martin Lodewijk, die de scenario's schrift, en Claus Scholz die de têkeningstjes makt.

## Externe koppelienge
* Site en forum "De Rode Ridder"
Het Zesde Metaal

miniatuur|Het Zesde Metaal
**Het Zesde Metaal** is e muziekgroep uut West-Vloandern da ziengt in 't West-Vlams. In 2006 kwoamn ze by e brêder publiek gekend met under liedje *Cowboy en Indiaan*.

Op 'Theater Aan Zee' 2005 wounn ze 'n êesten prys in Jong Muziek Werk. Ondertussen èn ze in 2008 uldernen êeste cd ipgepakt ('Akattemets'), in 2012 under twiddn ('Ploegsteert') en in 2014 under derdn ('Nie voe kinders').

## De leedn
Wannes Cappelle (zanger, gitaar), Jan Bulckaen (gitaar), Jan Cappelle (piano, keyboards), Bart Parmentier (bas, contrabas), Jan Lernout (drums, trombone), Rik Lefevere (gitaar, mandoline) e Liesa Van der Aa (backing vocals).

't Zesde Metaal bestoat oek in e akoestiese vorme. Dat zyn ton Wannes Cappelle (zang, piano, gitaar), Liesa Van der Aa (viole, backing vocals), Yannick Peeters (contrabas) en Bert Huysentruyt (drums).

## De noame
Ol de leedn dèjn in 't zesde middelboar Latyn, moa *Zesde Metaal* voengn ze geweune e schône noame.

## Ploatn
### Akattemets
'Akattemets' is den eêste full-cd van Het Zesde Metaal, uutgekommn in 2008.
#"Est miskien"
#"Appartementje"
#"Akattemets"
#"Keuning van jacht"
#"Arrie"
#"Cowboy en indiaan"
#"Lore"
#"Simpel"
#"Spreek maar af"
#"Ik haat u nie"
#"Gasten"
#"Peis je nog aan mie"

### Ploegsteert
'Ploegsteert' is den twiddn albom van Het Zesde Metaal, uutgekommn in 2012. Den titelsong refereert noa 't dorp Ploegsteert en 't goat over de coureur Frank Vandenbroucke. 
#"Last van u"
#"Ploegsteert"
#"Ier bie oes"
#"Broers"
#"Vanonder"
#"Verhus"
#"In de plaaster"
#"Ge zwiegt"
#"Oe est meuglijk"
#"Benauwd"
#"Met drie"

### Nie voe kinders
#"Bouwt Ip Mie"
#"Nie Voe Kinders"
#"Ip Min Knieën"
#"Vakskes"
#"Gie, Den Otto En Ik"
#"Dag Zonder Schoenen"
#"Genezen"
#"Toe Nu Maar"
#"Ik Ga Nie Storen"
#"Zet Mie Af"

## Externe koppelienge
* Officieeln website
Kôolskamp

**Kôolskamp** is e dêelgemêente van Ardôoie en 't weun e klêne twiduusdnoof minsn. 
thumb|left|<center>Sint-Martinuskerke

## De Noame
De noame Kôolskamp komt van **Colos* (ogte of euvel) en **Kamp* (oopn vlakte). D'êeste beweuners woarn verzeker Frankn. 

N'êeste kêe dat de noame vôornkomt, is in 847, toen a Karel den Kletsn *Coloscampus* nor en abdy gaaf.
## Liggienge
Kôolskamp ligt tusschn Zwevezêle, Êgem, Pittem, Ardôoie, Bevern (Roeseloare) en Lichtervelde.

## Bezienswoardigheedn
:15px *Kyk noa [[Bouwkundig erfgoed in Kôolskamp]]*
* de Sint-Martinuskerk met 't proalgraf van Jacob van Lichtervelde.
* 't Bomkapelleke
* de woatertorre, êen van de groatste van Vloandern, der kan mêer of 2 miljoen lyters (2300 kubiek) in en je verziet Pittem, Tilt en Ardôoie van woater. 't Is de groatste woatertoorn van hêel West-Vloandern en je weird gebrukt van 2002
## Evenementn
* Rommelmarkt, twidde weekend van septembre.
* Kôoskamp koers = Kampioenschap van Vlaanderen, elke joar rond alf september, bestoat al 100 joar.
* Verbrandinge van een puppe den avond vo Sint-moartn.

## Externe koppelienge
*Officiëln site van Kôoskamp
Gruuthuse-andschrift

't **Gruuthuse-andschrift**  is 'n tekst van 't ende van de veertienste, 't begin van de viftienste êeuw, uut de bibliotheke van Lodewyk van Gruuthuse, Brugschn diplomoat en commersant ounder de Bourgondische ertoogn en liefebber van andschriftn.

't Gruuthuse-andschrift bestoat uut 7 gebeedn, 147 liedjes en 16 allegorische gedichtn, woarounder 't *Egidiuslied*, gekend van d'êeste zinne *Egidius, waer bestu bleven*. De mêeste van de tekstn zyn van d'and van de Brugse dichters Jan van Hulst en Jan Moritoen.

Sedert 1734 wos 't andschrift in andn van de Familie Caloen uut Koolkerke, die 't in 2007 verkocht et an de Keunenklikke bibliotheke va Den Haag.

De Keunenklikke bibliotheke et 't andschrift hêlegans digitoal gemakt, zôdoanig da 't vo olleman beschikboar is, lik da ze ôok gedoan een me de Beatryslegende.

## Egidius waer bestu bleven
 Egidius, waer bestu bleven ?
 Mi lanct na di, gheselle mijn.
 Du coors die doot, du liets mi tleven.
 
 Dat was gheselscap goet ende fijn,
 Het sceen teen moeste ghestorven sijn.
 Nu bestu in den troon verheven
 Claerre dan der zonnen scijn,
 Alle vruecht es di ghegheven.
 
 Egidius, waer bestu bleven ?
 Mi lanct na di, gheselle mijn.
 Du coors de doot, du liets mi tleven. 
 
 Nu bidt vor mi: ic moet nog sneven
 Ende in de weerelt liden pijn.
 Verware mijn stede di beneven:
 Ic moet noch zinghen een liedekijn.
 Nochtan moet emmer ghestorven sijn. 
 
 Egidius, waer bestu bleven ?
 Mi lanct na di, gheselle mijn.
 Du coors die doot, du liets mi tleven.

## Gedrukt
* *Het Gruuthuse-handschrift*, (Hs. Den Haag, Koninklijke Bibliotheek, 79 K 10). Ingeleid en kritisch uitgegeven door Herman Brinkman; met een uitgave van de melodieën door Ike de Loos (†), (MVN 13), 869+488 blz. in 2 banden, gebonden, geïllustreerd (deels kleur), ISBN 978-90-8704-463-3, Uitgeverij Verloren, Hilversum, 2015

## Externe koppelienge
* Gruuthuse informoatie
* 't Gruuthuse-andschrift up 't internet
Machteld Ramoudt

**Machteld Ramoudt** (Roeseloare, 24 november 1952) es een West-Vlamsche actrice. Z' es by het grôte publiek bekend gekoomn met eur rolle als Leentje in *De Paradijsvogels* in 1979, moar eur carrière wos ol in 1973 begun me een rolle in *Een vlo in het oor*. Ze wos vôorol in de joarn '80 en '90 een veelgevroagde actrice ip den tv.
## Tv-series
*1973: *Een vlo in het oor*, Antoinette
*1973: *Paradijsvogels*,  Maîtresse van Lucifer/Suzanne
*1974: *Yerma*
*1977: *Een Kamer in de stad*, Julie
*1978: *De Beverpels*, Adelheid Wolff
*1978: *Het Gezin van Paemel*,  Romanie
*1979: *De Paradijsvogels*, Leentje
*1982: *Gloriant*, Florentijn
*1983: *Transport*, Helga
*1983: *Tony*, Eva
*1983: *Leer om leer*, Lysette
*1983: *Daar is een mens verdronken*
*1983: *Geschiedenis mijner jeugd*, Maria Peinen
*1984: *Willem van Oranje*,  Louise de Coligny
*1984: *Burgemeester van Veurne*, Vestiairedame
*1984: *Tantes*
*1985: *De Vulgaire geschiedenis van Charelke Dop*, Leontine
*1985: *De  Caraïbische Zêe*, Nicole
*1986: *Het Pleintje*, Orelia Bank
*1987: *Dwaling*, Pat Brouwers
*1988: *De Kleine reder*, Moeder Janssen
*1988: *De Zoete smaak van goudlikeur*, Suzie
*1989: *Villa des roses*, Louise Stas
*1990-1991: *Alfa Papa Tango*, Tiene De Vijlder
*1992: *Caravans*
*1995: *Niet voor publikatie*: Masha, Verpleegster
*1999: *Lili & Marleen*: Trouwen is houwen, Marie-Louise
*2000: *2 Straten verder*
*2000-2002: *Café Majestic*: De schoonouders, Ma Bert. De konfrontatie, Schoonmoeder
*2008: *Zone Stad*
*2009: *Flikken*
*2011: *Red Sonja*, Rosalie
*2012: *Danni Lowinski*, Monique Ceuleers
*2014-nu: *Ghost Rockers*, Isabella Vermeer
*1995-nu: *De Kotmadam*, Mimi Seghaert

## Films
*1983: *Brussels by Night* (Marc Didden),  Zuster Alice
*1984: *Zware jongens* (Robbe De Hert), Verpleegster
*1989: *De Kapersbrief* (André van de Vijver), Greet
*2001: *Pauline & Paulette* (Lieven Debrauwer), Begeleidster 

## Rubriek
* Kookrubriek by Dag Allemaal

## Polletiek
Machteld Ramoudt es in de gemêenteroadsverkiezingn 2006 ipgekoomn voo Groen! in Roeseloare.

## Externe koppelienge
*Machteld Ramoudt in Internet Movie Database
24 november

## Gebeurenissn
* 1859: publikoasie van Charles Darwin zyn boek, *On the Origin of Species*

## Geboorn
* 1952- Machteld Ramoudt

## Gestorvn
* 1492 - Lodewyk van Gruuthuse
* 1991 - Freddie Mercury
In Flanders Fields (gedicht)

**In Flanders Fields** is e gedicht van John McCrae, e Canadeeschn dokteur. En et eschreevn in 1915 beisn 'n Êeste Weireldoorloge in e veldhuspitol teegn Essex Farm.

## 't Gedicht
In Flanders Fields (John McCrae)

:::In Flanders fields the poppies blow 
:::Between the crosses, row on row 
:::That mark our place; and in the sky 
:::The larks, still bravely singing, fly 
:::Scarce heard amid the guns below. 
:::We are the dead. Short days ago 
:::We lived, felt dawn, saw sunset glow 
:::Loved, and were loved, and now we lie 
:::In Flanders fields. 
:::Take up our quarrel with the foe: 
:::To you from failing hands we throw 
:::The torch; be yours to hold it high. 
:::If ye break faith with us who die 
:::We shall not sleep, though poppies grow 
:::*In Flanders fields.*

## Museum
E styf bekend museum in Yper noemt In Flanders Fields.

## Bronn
* VERLEYEN, H., *In Flanders Fields: het verhaal van John McCrae, zijn gedicht en de klaproos*, De Klaproos, 1992. ISBN 90-5508-001-2.
*Wereldoorlog1418*
*[https://web.archive.org/web/20050213101606/http://www.greatwar.nl/ GreatWar]*

## Externe koppelienge
* 't Oorlogsmuseum In Flanders Fields in Yper
Międzyrzec Podlaski

**Międzyrzec Podlaski** is e stad in 't zuudoôstn van Pooln in woiwodschap Lubelskie, geleegn tusschn Biała Podlaska en Lublin an de riviere Krzna. 
thumb|left|Monument ip de markt van Międzyrzec Podlaski
Piet Chielens

**Piet Chielens** (°Rinnegelst, 1956) is 'n coördinater van 't In Flanders Fields museum in Yper. E doet dat ol sedert 1996.

Piet Chielens wos dertig joar lank zelfstandige bankbediende. Moar e wos, als kind van de Westoek, ol lange obsedeerd deur 'n Êestn Weireldôorlog en surtout deur de oenrechtveirdigied en de miserie die d'ruut vôortkomt. In 1992 begost 'n mè de joarliksche Vredesconceirs i Passchendoale: folkliedjes e tekstn om 'n ôorlog an te kloagn.

Piet Chielens ed oek ze kop uutestookn in de discuusje round de A19. E wos teegn 't deuretrekkn van d'ottostroade omda ze - vogens nem - dwèrs deur Pilkem Ridge zou loopn, e plekke woa dan der nog ossan vele ôorlogsslachtoffers leggn.

Piet is de broere va Wim Chielens. 

## Boekn
* *Poproute, fietsen achter het front* (1995) - Piet Chielens
* *De Troost van Schoonheid, de literaire Salient, Ieper 1914-1918* (1996) - Piet & Wim Chielens. (ISBN 905312 069 6) In dat boek bespreek'n ze de literaire gevo'gen van 'n Êestn Weireldôorlog op de Iengelsche literatuur. 
* *Rusteloze graven, Unquiet Graves* (2000) - Piet Chielens en Julian Putkowski. (ISBN 1-903427-00-2)
* *De laatste getuige: het oorlogslandschap van de Westhoek* (2006) - Piet Chielens. (ISBN 90-209-6560-3)

## Externe koppelienge
* 't Museum woavan dat 'n coördinater is
Picanol

240px|thumb|'t Oude logo van Picanol, an 'n entree van de fabrikke
**Picanol Group** is en internaschonoaln Belgischn groep die especialiseerd is in de fabricoasje e verkoop va weefgetouwn. 'n Oofdzetel is in Yper, moa z'en ouk belangn in anger land'n: Olland, Duutsland, Vrankryk, Italie, Turkeye, Roemeenje, Brazilje, China, Indoneesje, Mexico, en Amerika.  

## De geschiedenisse in 't kort
De geschiedenisse van Picanol es straf nauwe verweevn met d'istorie van de Familie Steverlynck die ol in Vichte en Argentinië styf actief wa in den textiel. 

De vôorloper van Picanol ontstond in 1928 by de firma "Vansteenkiste" in Yper die maschienn voe de vlasverwerkienge makte. Der zat wel vele geld in van de Steverlyncks.

Z'an ouk goeie contactn met e poar Spoansche weefspecialisten die wegelôpen an voe 'n Spoanschn burgerôorloge.

### 't Begun
* In 1936 richt Charles Steverlynck e bedryf up: Weefautomaten Picanol nv. Jaimé Picañol, ne Spoanschn enzjienieur, ad êen van d'êeste weefgetouwn emakt me 'n automoatischn schietspoele, 'n *Omnium* die rap vele succes adde. Vier joarn loater kunn ze êén Omnium doags moakn. 
* In 1951 verovert Picanol 'n textielweireld mèd e machine woavan dazze d'r 160.000 kunn verkoop'n. 

### Professionaliserieng
* In 1966 goa 't bedryf no de Beurze. In 1970 volg'n Bernard Steverlynck (vôorzitter van de Raad van Bestuur) e ze broere Emmanuel (CEO) nunder voader Charles up. 
* Nu en toen zorgt Picanol voen e weireldprimeur: in 1975 bevôorbeeld moakn ze d'êeste weefmachiene zoender schietspoele: 't goarn is en bitje natemakt en met e luchtstroom wegeschootn. 
* In 1987 komt Patrick Steverlynck (zeune van Emmanuel) CEO en Vôorzitter.
* 't Ende joarn '80, begun joarn '90 komt Picanol grodder en grodder: deur fabriekn te begunn in aar landn (lik in China) of deur aar bedryvn over te pakkn.
* In 2002 veruust Picanol na nieuwe gebouwn da ze 'Ypres Textile Center' noemn, de vôormoalige gebouwn van 't failliete Lernout en Hauspie

### Miender goe joarn
't Is overol crisis, en Picanol voel et ouk. Nunder cyfers zyn nog goed, moa dat is voen e grôot stik deur 't succes in China. Nu en toene moetn z'ier te lande menschen ofdankn.

Ondertusschn zyn z'ouk an de derde generoasche van de famille, de generoasche in familiebedryvn woa da 't dikkers omploft. De familieconflictn tusschn de mêer actieve andêelouders en de passievre die ollêne moa kykn oe da nunder kluut'n upbrieng'n vergrôot'n moa en 't zyn van langstom mêer "professionele" besteurders van buutn de famille ingeschoakeld.

Setoe in 2004 kwaamn ze negatief in 't nieuws. Juuste achter dan der 21 menschen nunder werk kwyt woarn, kwaam et uut da Jan Coene, gedelegeerd besteurder, up drie joar tyd 22 meljoen euro in ze beuzn estookn at, up e maniere die ni ol te zuver e wos. Z'en nem toene zêre buutn gewupt, mor ondertusschn a Patrick Steverlynck, die ter wel mêer van wiste, oek nie vele goe punten mir over.

### Fuuzje
In 2015 zeid'n ze da ze giengn tope doen met Tessenderlo. De noame van de nieuwn group: *Picanol Tessenderlo Group*. De group zoudt een omzet droain van 2 miljard euro en d'r zoudt 7.000 man werk'n.

## Externe koppelienge
* Officieeln website

## Bronn
Suske en Wiske

[thumb|250px|Een standbeeld van Willy Vandersteen met [Suske, Wiske en Schanulleke in Hasselt]]thumb|right|250px|Suske en Wiske op de rik van Sus Antigoon

**Suske en Wiske** is e Vlamsche strip die an 'n ôorsproung bepeisd en emakt is deur Willy Vandersteen. Oendertussn zyn der al e hêeln oop veraaltjes uutgebrocht, ze zittn al round de 300 titels, en der bluven der mo kommn. Ze stoan ossan êest in de gazette.

## Geschiedenisse
*(wordt vervolgd)*
Achter da Willy Vandersteen gestorvn is en ook ol Paul Geerts, Marc Verhaegen en 't koppel Luc Morjaeu en Peter van Gucht de reekse vôortgezet.

## Personages
D'oofdpersonages zyn Suske en Wiske, twi jounge gastjes die vanolles meemaakn. Ze wordn assan g'olpen deur under matjes; 
* Tante Sidonie, de tante va Wiske. 
* Professor Barabas, ne slimme keirel. 
* Jerom, e vrê forse keirel. 
* Lambik, e bitje een onnozeloare. 
* Schanulleke, de puppe va Wiske. 
Verder e je nog een ooptje byfiguren.

## Typisch Suske en Wiske
* De mêeste titels zyn gevormd deur stafrym of alliteroasje. Dat is e stylfigeure woaby da de wôordn mi dezelfste letter(s) begunn. Vôorbeeldn: de Sissende Sampan, de Nerveuze Nerviërs.
* De rôo kafte van 't album. D'r is moa êen klêne periode ewist woaby da de strip met e blauwe kafte verschêen.
* De goe winn ossan, op 't ende. En in 't latste prentje flikt Wiske een oge om da 't ounderstreepn.
* D'r zit mêestol e boodschap in 't veraal. Kritikasters beweirn ton oek da Suske en Wiske *moraliseernd* zou zyn. Sommigte diengn (lik seks en godsdienst) zyn taboe - dat e Vandersteen openoomn in zyn gêestelik testament.

## Externe koppelienge
* Officieeln website
Zuudkoote

**Zuudkoote** (/zy.ko.ətə/) of **Zuydkote** (Frans : Zuydcoote) is e gemêente in 'n Fransche Westhoek. Z'is esitueerd in 't departement van 'n Nord, e ze legt an de Nôordzeë. 't Weun om en by de 1600 menschen.

## Geografie
't Grenst an de gemêentn Gyvelde en Bray-Duunn.

## Histoorie

## Attraksjes
* Zuudkoote is moar e klêne gemêente. 't E wel e styve schône kustlyne (zounder hoogbouw lik in West-Vloandern). 't Dunegebied stoa nog ounder 'n invloed van de zêe. 't Is dus e goe plekke om te zien oe dan de duunn nunder vormn. 
* Op 't strand vieng ej ouk nog redelik vele bunkers uut 'n Twiddn Weireldôorlog. Moa ze zyn e bitje met e ki an 't verzann.
* Juste achter de duunn stoat er ouk een oud-sanatorium, ebouwd deur Georges Van Cauwenberghe (1853-1929), e rykn industrieel uut de streke. Zuudkoote wos e gekende plekke om te revalideern va tuberculose. Sedert 1971 is ’t sanatorium veranderd in *Hôpital Maritime*.


Ofbeeldienge:Zuydcoote kustlijn.JPG|'t Strand va Zuudkoote (februoari 2007)
Ofbeeldienge:Duinenvorming.JPG|'t Dunegebied stoa nog ounder invloed van de zeë


Ofbeeldienge:Zuydcoote hopital.JPG|'t Vroeger sanatorium. Nu is 't een hospital
Ofbeeldienge:Zuydcoote bunker.JPG|E bunker uut 'n Twèdn Weireldôorlog


## E boek en e film
Zuudkoote is surtout bekend ekommn deur e boek (*Week-end à Zuydcoote*) uut 1949 va Robert Merle. 't Is in 1964 verfilmd mi Jean-Paul Belmondo. 't Veroal goat over e Franschn soldoat in 'n Twiddn Weireldôorlog die van Duunkerke nar Iengeland wilt vluchtn, bissn Operoasje Dynamo (mei 1940).

## Referensjes


## Externe koppelienge
* Informoasje (in 't Iengels) over de film
Dorp

[thumb|<center> [De Polders|Polderdorp Oostkerke in de gemeênte Damme]]
E **dorp** is e beweunde plekke die klinder is of e stad mè minder wienkels, vorzieniengn en industrie, moa wel met een eign kerke. Dorpn liggn meêstal in e landelik gebied. E **gehucht** is nog klinder of e dorp. In e dorp kenn de meêste menschn mekoar. E stad is anoniemer.

Ip sommigte plekkn in West-Vloandern noemn z' e dorp e parochie of parochje, wat dat eigntlik de kerkgemeênschap is. 
[thumb|left|<center>Gehucht [Den Oap in Rumbeke]]
Marec

**Marec**, pseudoniem vo **Marc De Cloedt**, (Brugge 27 januoari 1956) is e Brugsche cartoonist.

Je zet oltyd tekeniengstjes in de gazettn Het Nieuwsblad, Het Volk en De Gentenaar. Je werkt ook vo de bladjes Dag Allemaal en Expres. Marec makt oltyd e bitje leute me wat er in 't nieuws is.

Marec is ook e Cerclesupporter.

## Uutgegeven boekstjes
* Echte mannen tekenen ventjes (1996)
* Op papier de beste (2000)
* Collector's item (2001)
* Het land van de glimlach (2002)
* Verse Lakens (2003)
* Père Albert (2004)
* Oh Veilig België (2005)
* Uitverkocht! (2006)
* Sex, Drugs en Protocol (2007)
* Leve de Crisis (2009)
* De Marec Code (2010)

## Externe koppelienge
* Bio va Marec & e poar cartoons
* Marec over 't West-Vlams
27 januoari

**27 januoari** is de 27stn dag van 't joar in de gregorioansche kalender. 't Volgn nog 338 doagn (339 doagn in e schrikkeljoar) toet 't ende van 't joar.
## Gebeurtnissen
* 1918 - Begun van de Finsche Burgeroorloge.
* 1926 - De Schotschn ingenieur John Logie Baird gêeft d' êerste demonstroasje van e nieuwe uytvindinge: de televiezje.
* 1945 - 't  Sovjetleger bevrydt de resteernde gevangenen van Auschwitz-Birkenau.
* 1967 - Den Apollo 1 vliegt binst een oefeninge in brand. De drie astronautn overleevn 't nie. 
* 2010 - Deur een oentploffinge van goaze in Luuk stort een appartementsgebouw in. Der zyn 14 doë en mêer of 20 gekwetste.
* 2010 - Apple introduceert den iPad-tablette.

## Geboorn
* 1492 - Jacob De Meyere,  Vlamsche paster, humanist en historicus (gestorvn 1552)
* 1756 - Wolfgang Amadeus Mozart, Ôostnryksche compositeur (gestorvn 1791)
* 1940 - Harry Kümel, Vlamsche filmregisseur
* 1946 - Mike Verdrengh, Vlamsche presentateur, acteur en diskjockey
* 1953 - Wilfried Reybrouck, West-Vlamsche coureur
* 1954 - Karel De Gucht, Vlamsche polletieker
* 1955 - Walter Grootaers, Vlamsche zanger en presentateur
* 1956 - Marec, West-Vlamsche cartoonist

## Gestorvn
* 1901 - Giuseppe Verdi (87), Italioansche compositeur
* 1972 - Mahalia Jackson (60), Amerikoansche gospelzangeresse
* 1983 - Louis de Funès (68), Franschn acteur
* 1986 - Lilli Palmer (72), Duytsche actrice
* 2001 - Marie José (94), prinsesse van België en latste keuniginne van Italië
Gyvelde

**Gyvelde** (Frans: *Ghyvelde*) es e gemêente in Vrankryk in 't Noorderdepartement. 't Ligt in Frans-Vloandern, in 't Blootland dichtby De Schreve.

## Geografie
't Grenst an de gemêentn Zuudkote, Bray-Duunn, De Panne (dêelgemêente Adinkerke), Veurne (dêelgemêentn De Moern en Outem), Oundschote, Warhem, Uxem en Leffrinkoeke.

## Histoorie
Ip 1 januoari 2016 wierd deur e reke van gemêentefuuzjes in Vrankryk de vroeger angrenzende gemêente De Moern by Gyvelde gevoegd. De nieuwe fuuzjegemêente bleef de noame Gyvelde oudn me 't vroegere Gyvelde en De Moern lyk dêelgemêentes (*communes déléguées*).

Ofbeeldienge: LocatieGijvelde.PNG|Gyvelde voor 2016
Ofbeeldienge: LocatieDeMoeren.PNG|De Moern voor 2016


## Geschiedenisse
Ghyvelde stoat vermeld in e register van groaf Boudewyn V van Vloandern van 1067.
## Gebouwn

Ofbeeldienge: Ghyvelde - Eglise Saint-Vincent 2.jpg|Sint-Vincentkerke
Ofbeeldienge: Ghyvelde - Town hall 1.jpg|'t Stadhuus


## Geboorn in Gyvelde
*Robert Noote, Frans-Vlamschn historieker en schryver
Philippe Vlerick

**Philippe Vlerick** (Kortryk, 8 juni 1955) es ne West-Vlamschn commercant. In 2006 es't ie tot *[[Manager van 't joar]]* gekoozn, nen prys uitgereikt deur Trends.

Ie es nie allêne licentioat in de rechtn en licentioat in management, moa j'eit wok ne diploem in de filosofie.

De vezels van den textiel lôpen deur hêel zyn familie, lyf en carrière. 

## Achtergrond
Philippe Vlerick komt uut een beroemd geslacht. Zô eit zyn nonkel, André Vlerick, de Vlerick ôgeskole voo management gesticht. Omda André gin joengs oat, eit ie Philippe onder zyn vleugels gepakt.

Zyn voader Lucien baron Vlerick èt et Kortrykse tapytnbedryf BIC Carpets in 1956 ipgericht, woarvan da Philippe Vlerick nu vôorzitter en gedillegeerd bestuurder van es. BIC makt en verkopt vré goe en vré skône tapyten en bykans idere konink of chanteur è zulk e tapyt liggn. Zyn moeder Thérèse Vandewiele es dochter van een andere grôte familie: de familie Vandewiele, gekend van de textielmassinebouwers. Zyn vrouwe, Patricia Bouckaert, es een skôonzuster va Mieke De Clerck, van de Beaulieu-familie.
## Carrière
Philippe n'èt ni gemakelik g'had. Ie moeste ol van jonks of goan werken. In 1985 volgt ie zyn voader ep. Voo 't moment es't ie vôorzitter va UCO Raymond, moar ie es wok aktief in de metoalsector, in BMT, by Spector en Pentahold én in de financiele sector, mêerbepoald in de KBC woar dat ie bestuurder es. J'eit rond de vêertig bestuurdersmandoatn. 

Van 2000 tot 2005 wos 't ie vôorzitter va Febeltex. Ie es gekend omdat ie een grôot netwerk va contactn eit en doarom vrêe invloedryk es. Zyn contactn zyn nie ollêne in den industriëlen weireld, moa wok in de financiën en et keuninklik of.
Vlaamse Filmpjes

**Vlaamse Filmpjes** is e reekse Vlamse jeugdboekstjes uutgegeevn deur uutgevery Altiora Averbode.

## 't Begun
[thumbnail|Cover van Vlaams Filmptje numero 47 van 1931 geschrêven deur [Paul Kiroul]]

D'oorsprounkelikke *Vlaamsche Filmkens* zyn vo 't eest uutgebracht ip 2 november 1930. E filmtje kostte toene 50 centims en ze zaatn ol rap an 60.000 boekstjes per weke.
De producsje ield eventjes ip by 't uutbreek'n van de Twiddn Weireldôorloge wodeure dat er tussn 12 meie 1940 e 29 september 1940 gène verscheen'n. De reekse werd doana vodder gezet mo moest deur gebrek an papier stoppn by numéro 614 ip 27 december 1942.

## De nieuwe start
Ip 17 februoari 1946 werd de reekse ipnieuw begost, mo me e nieuwe nummerienge. D'êeste *Vlamse Filmtjes* van ton werd'n vo 5 frang verkocht, en deur 't nieuwe succes kostn ze de prys rap terugbriengn no 4 frang. Dedee werd'n ook nog mo om de 2 weken uutgebracht, mo ip 25 september 1960 begosten ze were me de weeklikse uutgave. By Vlams Filmtje numéro 2385 zyn ze ton were voddergegoan me de oude nummerienge, woamee ze an numéro 3000 zaatn. Typies an de filmtjes is 't klêne formoat en 't oantal poagina's (32).

## De filmtjes vandoage
In 2004 en z'et formoat veranderd. De Filmtjes werden e bitje grotter en steviger. 't Oantal Filmtjes per joar werd verminderd noa 20, wodeure dat er were e twiweeklikse uutgave is. De reekse bereikt nu een oplage van 11.000 boekstjes. Ge kunt ze bekanst allemoale bekik'n up ne website : www.vlaamsefilmpjes.net

## Bekende schryvers die Vlaamse Filmpjes en geschreevn
* John Flanders
* Jos Verhoogen
* Leopold Vermeiren
Karel ende Elegast

**Karel ende Elegast** is e veraal i verzn over ridders en Karel de Grote. 't Is eschreevn roend 1250 deur etwien uut Brabant. De stôrie is êen va de lettere Middelnederlansche romangs woavan da de hêle tekste nog bestoat.

## De stôrie
Karel de Grote krygt e visioen met een iengel. Dien iengel zegt dat 'n moe goan tsjoepn. Achter e ment luustert Karel en e goat 't bus in. Op ze peird peist Karel a vanolles. Oender ander an Elegast: dat wos e goein ridder die zwoar estraft wos (z'en nem verbann) voer e klênigied. Op e zeker moment komt Karel e zwortn ridder teegn en 't komt toet e duel. De zwortn ridder - die eigentlik Elegast is - verliest. Karel duft nie zeggn wie dat 'n is en e zegt dat 'n Adelbrecht noemt. 

Adelbrecht vroagt an Elegast om by 'n keunienk (by ze zelven dus) te goan tsjoepn. Elegast wilt nie: en is nog ossan moat mi 'n keunienk, 't bewys dat Elegast e goein ridder is. Elegast stelt vôorn om in te breekn by Eggeric, de stoete schôonbroere va Karel. Azô ezeid, azô edoan. Elegast rakt toet in 'n koamer van Eggeric e ze vrouwe (die de zuster is va Karel). Doar ôort Elegast da Eggeric 'n keunienk wil vermôorn. Ze vrouwe protesteert en Eggeric sloa neur e bloeneuze. Elegast, die oender 't bedde legt, vangt da bloed op in zyn anschoe.

Elegast goa were na buutn e vertelt olles an Adelbrecht. Adelbrecht zegt dat 'n olles goa vertellen a Karel de Grote. E dag loater, op 'n ofdag, is olleman tope op 't kastêel va Karel. Karel zegt dat Eggeric e verroader is. Elegast meugt getuugn en e toogt d'anschoe mi bloed. 

Eggeric komt kwoad en e zegt tegen Elegast da z'er vôorn goa vichtn. Elegast wint. En 't veraal krygt e schôon ende: 'n verroader is dôod, 'n keunienk is ered, en Elegast meugt trouwn mi de weeuwe van Eggeric.

## E fragment
In dit stiksje legt Elegast oender 't bedde van Eggeric. Eggeric verklapt an ze vrouwe wuk dat 'n va zinne is. Dedie is kwoad en Eggeric sloat neur e bloeneuze.

::::Elegast hi treckede voort
::::Ende croper liselike toe.
::::In sinen rechten hantscoe
::::Ontfinc hi dbloet van der vrouwen,
::::Omdat hijt wilde laten scouwen
::::Diet den coninc te voren brochte;
::::*Dat hijs hem verwachten mochte.*

## Externe koppeliengn
* Mêer info over Karel ende Elegast
* De hêle stôrie in 't Middelnederlans

Vraye historie ende al waer
Maghic u tellen. Hoerter naer!
Het was op ene avontstonde,
Dat Karel slapen begonde
De Moern (Vrankryk)

**De Moern** (Frans: *Les Moëres*) es e dorpke in Vrankryk in't Noorderdepartement. 't Ligt in Frans-Vloandern, in't Blootland en ligt an De Schreve, ter ôogte van et gelyknoamige West-Vloamsche dorp De Moern. Der weun'n apeupri e klêene duusd minsn en 't es omringd deur polders.

Ip 1 januoari 2016 wos De Moern gêen zelfstandige gemêente niemêe me da deur e reke van gemêentefuuzjes in Vrankryk de gemêentn De Moern en Gyvelde wierdn tôopegevoegd. De nieuwe fuuzjegemêente kreeg de noame Gyvelde me 't vroegere Gyvelde en De Moern lyk dêelgemêentes (*communes déléguées*).

## Geografie
De Moern zyn ôorsprounkelyk en oundiep meer gewist, da loater ingepolderd en drôgegeleyd gewist es. De Moern liggn ton ôok gemiddeld twêe mèiters ounder de zêespiegel. Het makt dêel ut van't Blootland en ligt in e grôte vlakte.

## Geschiedenisse
In 1620 es Wenceslas Cobergher der in gesloagd om 3000 ectoare were te winn ip de zêe deur 23 wiendmeulns te gebruukn. Doavôorn wos 't er een lagune. Sedert toun zyn De Moern ountstoan. Achter de drôogleggienge zyn der nog 4 overstrômiengn gewist: in 1646, 1770, 1793 en in de Twêede Weireldoorloge. Sommige van die overstrômiengn woarn uutgelokt voun Duunkerke te beschermn: 'n êestn en 'n dienn in den Twêede Weireldoorlôge. Achter 1646 eit et 100 joar gedeurd vôor da olles were drôge wos, moar de latste kêe eit moa 2 joar gedeurd, mè dank an betere techniekn. De poempn die dervôorn gebruukt zyn, keun je nog goan bekykn in *Le musée du polder*.
De Moern

* De Moeren (België): e dorpke in de West-Vlamsche Westoek
* De Moeren (Vrankryk): e dorpke in de Frans-Vlamsche Westoek
Blootland

thumb|right|350px|De gemêentn in 't Blootland

**Blootland** es è streke in Vrankryk, mêerbepoald in 't Noorderdepartement. De streke is part van de Franschn Westoek en ligt tussn de Opoalkust (de kuststreke) in 't Nôordn en et Houtland in 't Zuudn. In 't oostn, bachten de Schreve, slutz'an bie 't Veurnsche Blote in Veurne-Ambacht.

De name van de streke es ofkomstig van 't Vlams en wyst ip et feit dat de streke è Polderstreke es mè een vrêe plat landschap en letter bôomn. De streke es dêels ip de zêe gewonn, vôorol in de Moeren.

De gemêentn in de regio zyn:
*Armboutskapelle,
*Bergn, Biern, Bray-Duunn, Broekburg, Broekkerke,
*Duunkerke ,
*Grevelingn, Groot-Sintn, Gyvelde,
*Hondschoote,
*Kapellebroek, Kapelle-de-Groote, Killem, Kroaiwyk,
*Leffrinkoeke, Loberge, Loon,
*Nieuw-Koukerke,
*Olke, Ooimille,
*Merghem,
*Pitgham
*Sint-Joris, Sint-Pieters-Broek, Spyker, Steëne,
*Tetegem-Koukerke,
*Uksem,
*Warrem
*Zuudkoote
8 juli

**8 juli** is den 189stn dag van 't joar (190stn dag in e schrikkeljoar) in de gregorioansche kalender. 't Volgn nog 176 doagn tout 't ende van 't joar.
## Geboorn
* 1528 - Emanuel Filibert van Savoye
* 1867 - Käthe Kollwitz
* 1887 - John Flanders
* 1967 - Dries Vanhegen

## Gestorvn
* 810 - Pepeyn van Italië
* 1422 - Michelle van Valois, êeste vrouwe van Filips de Goein
17 september

**17 september** is den 260stn dag van 't joar (261stn dag in e schrikkeljoar) in de Gregorioansche kalender. 't Volgn nog 105 doagn toet 't ende van 't joar.
## Geboorn
* 879 - Karel III van West-Francië
* 1250 - Robert II van Artois
* 1828 - Hendrik Pickery
* 1880 - Desire Emile Inghelbrecht
* 1960 - Damon Hill
## Gestorvn
* 1322 - Robrecht III van Vloandern
* 1665 - Filips IV van Spanje
* 1679 - Juan II van Oostnryk
* 1964 - John Flanders
1930

1927 - 1928 - 1929 - **1930** - 1931 - 1932 - 1933 
't Joar **1930** is 't 30e joar in de 20e eeuwe volgenst de christelikke joartellienge.
## Geboorn
* Olivier Vanneste
;januoari
* 31 - Ria Scarphout
;februoari
* 23 - Jef Geeraerts
;september
* 7 - Boudewyn I
;december
* 28 - Fuad Rifka
## Gestorvn
* Jeanne Vande Putte
1887

1884 - 1885 - 1886 - **1887** - 1888 - 1889 - 1890
't Joar **1887** is 't 87e joar in de 19e eeuwe volgenst de christelikke joartellienge.
## Geboorn
;juli
* 8 - John Flanders
;ogustus
* 17 - Karel I van Ôostnryk, de latste keizer van Ôostnryk
## Gestorvn
*Louis Robbe, West-Vlamsche kunstschilder
1948

1945 - 1946 - 1947 - **1948** - 1949 - 1950 - 1951
't Joar **1948** is 't 48e joar in de 20e eeuwe volgenst de christelikke joartellienge.
## Gebeurtenissn
;meie
*14 - 15 - In de nacht van 14 up 15 mei, voorafgoand oan 't ende va 't Brits mandoat over "*Palestina*" up 15 meie, wordt in êen vergoaderinge va de Joodse Nationale Road in 't Museum van "*Tel Aviv*" de nieuwe stoat Israël uutgeroepn deur "*David Ben-Gurion*", de êerste premier va 't land. In de weekn en moandn van ôorlog die daarup volgn vertrekt 't merendeel der Arabiern uut 't Joodse gedêelte of wordt verdrevn. De mêeste va de vroegere Arabische beweuners van "*Palestina*" wordn stoateloze vluchtelingn. Ols reactie hierup vluchtn of migrern hoenderdduusd Joodn uut Arabische landn in 't "*Middn-Ôostn*".
*23 - De Vlaamse bokser "*Cyriel Delannoit*" onttroont in 't "*Heizelstadion*" te Brussel voer 20.000 toeschouwers regernd Europees kampioen middngewicht "*Marcel Cerdan*".
## Geboorn
*Magda Devos, West-Vlamsche toalkundige
;januoari
*6 - André Denys, gouverneur van Oost-Vloandern
*12 - Carme Riera i Guilera, Cataloansche schryfster
;februoari
*8 - Martin De Jonghe, West-Vlamsche tv-figeure en kluchtigoard
;september
*8 - Jean-Pierre Monseré, West-Vlamsche coureur
## Gestorvn
;juni
*16 - Richard Depoorter, West-Vlamsche coureur